tenyuu sho ร้านอาหารญี่ปุ่นแนวโมเดิร์นในเครือ tenyuu ตั้งอยู่ที่ชั้น 8 เอมควอเทียร์ โซนเฮลิกซ์ ซึ่งเป็นโซนที่รวบรวมร้านอาหารน่าสนใจไว้หลายร้าน

ครั้งนี้มาทานกันหลายคนเลยได้ลองสั่งหลายเมนู

- salmon cheese lava เป็นโรลแซลมอลเบิร์นไฟ ไว้ปลาไหล เสิร์ฟมาในกระทะที่รองด้วยชีสร้อนๆเดือดปุดๆ 

- avocado salad สลัดอโวคาโดกับไข่กุ้งและผักหลากชนิด มาพร้อมน้ำสลัดซีอ๊วญี่ปุ่น รสชาติหวานเค็มกลมกล่อม

- hotate dynamite เป็นหอยเชลล์หั่นชิ้นเล็ก ปรุงรสแล้วนำไปอบพร้อมฝา รสชาติค่อนข้างเข้มข้น ทานมากๆจะเลี่ยนได้

- salmon tempura roll ตัวโรลขนาดค่อนค่อนข้างใหญ่ ด้านในเป็นแซลมอลสุกแล้วกับปลาไหล ด้านนอกห่อด้วยแป้งเทมปุระกรุบกรอบ เป็นโรลที่คนไม่ทานของดิบก้อทานได้ค่ะ

- tenzaru zomen หมี่เย็น 3 สี ทานคู่น้ำซุปและไข่นกกระทาดิบที่ใครจะใส่หรือไม่ใส่ก้อได้ มาพร้อมเทมปุระรวม 4 ชิ้น

- ปลาดิบรวม 5 ชนิด จัดมาสีสันสวยน่าทาน ปลาสดใช้ได้ ให้มาอย่างละ 2 ชิ้น ส่วนตัวคิดว่าถ้าเทียบกับราคา 1100 บาท น่าจะดีกว่านี้นะคะ

- เซตแซลมอนย่างซีอิ๊ว ให้แซลมอลมาชิ้นใหญ่ ย่างสุกดีตามที่ขอ แต่หนังจะนิ่มและเหนียวไปหน่อย มาพร้อมข้าว ซุป สลัด

- เซตเนื้อย่างกระทะร้อน สั่งแบบ well done ก้อได้ตามที่ขอ เนื้อไม่เหนียว เสิร์ฟพร้อมข้าว ซุป สลัด

ของหวานที่นี่มีให้เลือกหลายอย่าง หน้าตาน่าสนใจจนตัดสินใจลำบาก ตอนแรกเล็งเมนู เครปซูเฟล่ไว้แต่หมดพอดี เลยต้องเปลี่ยนมาเป็น

- chestnut kakigori เป็นน้ำแข็งไสนุ่มๆสไตล์ญี่ปุ่น เสิร์ฟมาพร้อมซอสเกาลัดรสหวานมันกำลังดี และมีเม็ดเกาลัดวางอยู่ด้านบน 1 เม็ด รสชาติตัวน้ำแข็งจะจืดไม่มีรส ต้องทานกับซอสครีมเกาลัดจะอร่อยขึ้น แต่ด้วยความที่น้ำแข็งเยอะ เลยไม่พอดีกับครีมเท่าไหร่ ครีมหมดก้อเหลือแต่น้ำแข็งเปล่าๆ น่าจะราดมาเยอะกว่านี้หรือไม่ก้อใสถ้วยแยกมาให้ราดเพิ่มค่ะ

โดยรวมอาหารรสชาติใช้ได้ จัดจานมาสวยงามน่าทาน แต่ถ้าเทียบกับร้านอาหารญี่ปุ่นแนวนี้ร้านอื่นคิดว่าราคาสูงไปหน่อย มาทานเป็นเซตลันช์โอเคแต่เป็น a la carte คิดว่ามีร้านคู่แข่งที่น่าสนใจมากกว่าค่ะ


